Hypertermi

Hypertermi er forhøyet kroppstemperatur (over 38,2 ℃) som en følge av at organismens varmeproduksjon øker mer enn varmetapet. 

Dette skjer ved at musklene utvikler varme som kroppen ikke blir kvitt. Det kan oppstå i varmt vær, særlig i forbindelse med væskemangel (dehydrering) ettersom mennesker bruker mye vann for å holde temperaturen nede, både ved svette og ved at vanndamp pustes ut.

 Overoppheting 
Ved overoppheting er kroppstemperaturen mellom 37 ℃ og 40 ℃. Vanlige symptomer er hodepine, svimmelhet, tørste, muskelsvakhet eller muskelkramper, kvalme og brekninger.

Symptomene er mildere enn ved heteslag, og de går typisk raskt tilbake med god væsketilførsel og avkjøling.https://nhi.no/forstehjelp/akuttmedisin/varmekulde-skader/overoppheting-og-heteslag/?page=5

 Heteslag 
Heteslag, også kalt solstikk eller heteutmattelse, er en livstruende tilstand karakterisert ved forhøyet kroppstemperatur over 40 ℃, vanligvis kombinert med lavt blodtrykk og nedsatt bevissthet eller bevisstløshet.

Sjansen for heteslag øker i varmt vær med høy luftfuktighet. Kroppen utvikler varme og svette som ikke fordamper, noe som hindrer en avkjølende effekt.https://nhi.no/forstehjelp/akuttmedisin/varmekulde-skader/overoppheting-og-heteslag/?page=2

 Symptomer 
Solstikk ytrer seg ved hodepine, kramper og bevissthetsforstyrrelse. Symptomene har i hovedsak sin årsak i forhøyet kroppstemperatur, men kan også oppstå hvis hodet er utsatt for direkte oppvarming over lang tid.

 Referanser 

Kategori:Symptomer og sykdomstegn